
de la Universitat Rovira i Virgili 


Claustre Universitari, 14 de juliol de 2020 


PRESENTACIÓ DE LA RECTORA 


El nou Codi ètic de la URV, aprovat pel Claustre universitari 
el 14 de juliol passat, neix amb l'objectiu d'orientar la con- 
vivència de la comunitat universitària i les relacions amb la 
societat i el territori. 


El document, redactat per una comissió tècnica i una co- 
missió de membres del Claustre, dona resposta al compro- 
mís electoral de l'equip de govern d'elaborar un codi ètic 
que actualitzi els principis reconeguts a l'Estatut de la URV, 
ampliant-los amb nous principis ètics que han sorgit com 
a resposta a l'evolució que ha de fer la nostra societat per 
esdevenir més justa i inclusiva. 


Aquest codi, que està basat en deu principis ètics, pretén 
inspirar les bones pràctiques en la docència, gestió i con- 
ducta dels membres de la nostra comunitat universitària i 
guiar-nos cap a l'assoliment d'una universitat que es carac- 
teritzi per la qualitat ètica. El deu principis estan relacionats 
amb el compromís social, el benestar i la salut, la igualtat 
en la diversitat, la igualtat de gènere, la integritat, la lliber- 
tat acadèmica, el respecte, la solidaritat, la sostenibilitat i el 
bon govern. 


Esperem que aquest codi ètic sigui el full de ruta que guii 
les accions de la nostra institució i que ens permeti generar 
titulats que, a més de diferenciar-se per unes aptituds profes- 
sionals excel-lents, es caracteritzin per una humanitat i unes 
actituds ètiques que els permetin actuar com a ciutadans i 
ciutadanes compromesos amb la societat. 


María José Figueras Salvat 
Rectora 

PREÀMBUL 


Lema 


"Sapientiae liberi, libertati sapientes" (lliures per a la savi- 
esa, savis per a la llibertat). Aquest és el lema que figura a 
l'escut de la Universitat Rovira i Virgili (URV) des que es va 
crear, l'any 1991. És una representació gràfica de l'Estudi 
General de Tarragona, els primers estudis instituits a Tarrago- 
na pel cardenal Gaspar Cervantes de Gaeta el 1572. A l'orla 
que tanca l'escut hi ha una inscripció amb el nom de la 
Universitat i aquest lema, una frase que precisament sintetit- 
za l'esperit del Codi ètic de la URV, alhora que el connecta 
amb els orígens de la institució. 


El Codi ètic respecta i té en consideració la història de la 
nostra Universitat i la seva idiosincràsia i particularitats que 
la defineixen. La Universitat Rovira i Virgili té un compromís 
acadèmic i social amb els drets humans, les institucions, els 
drets i els ideals democràtics de la ciutadania i el territori, i 
en especial amb la defensa de la llengua, la cultura i el co- 
neixement generat a Catalunya. 


Alhora, ha estat elaborat en bona part coincidint amb la pan- 
dèmia de la COVID-19, amb la declaració de l'emergència 
climàtica i amb els reptes ecosocials establerts pels Objec- 
tius de Desenvolupament Sostenible (ODS). És, doncs, un 
codi ètic arrelat en el moment actual i que també es projecta 
cap al futur. 


El Codi ètic té un caràcter inspirador de la vida universitària 
i pretén promoure uns principis ètics que acompanyin el 
desenvolupament de l'activitat de tota la comunitat de la 
Universitat Rovira i Virgili. 


El codi ètic neix amb voluntat de síntesis i claredat, perquè 
sigui fàcilment comprensible, conegut i assumit per tots els 
membres, amb uns principis que puguin integrar-se a la vida 
universitària. El Codi no detalla conductes concretes ni esta- 
bleix jerarquia alguna entre els valors indicats. 


Objectius 


El Codi ètic de la URV inspira el marc de convivència de la 
comunitat universitària de manera transversal, tant en tots 
els seus àmbits de competències com en les relacions amb 
la societat i el territori. Per això ha de: 


v Permetre respondre al compromís social de la institució, 
actualitzant els principis reconeguts a l'Estatut de la URV. 


v Servir per orientar, inspirar i motivar la conducta i les bo- 
nes pràctiques de les persones que formen la URV. 


v Definir la gestió de la qualitat ètica de la Universitat. 


El caràcter vinculant d'aquest codi ètic ha de fonamentar-se 
en el fet que totes les persones de la comunitat universitària 
l'acceptin com un model vàlid i compartit i s'identifiquin 
amb els seus principis i valors. 


Marc general 


v Un codi ètic amb uns principis que volen afavorir la con- 
vivència de la comunitat universitària de manera pacífi- 
ca i ajudar a construir conjuntament una universitat més 
justa. 


v Un codi ètic amb uns principis inspiradors del compor- 
tament responsable de totes les persones, que contribu- 
eixin al desenvolupament personal i professional i a la 
millora en qualitat humana i benestar, en un compromís 
compartit que enforteixi el sentiment de comunitat. 


v Un codi ètic per a una universitat pública, que comporta 
l'assumpció d'uns estàndards ètics del màxim rigor, com 
l'honradesa, la transparència, la rendició de comptes, la 
imparcialitat, l'equitat i la igualtat. 


v Un codi ètic que promou el respecte i la protecció de la 
natura en harmonia amb la vida a la Terra. 


v Un codi ètic que respon als Objectius de Desenvolupa- 
ment Sostenible (ODS) davant els reptes d'emergència 
social i climàtica. 


v Un codi ètic que vol promoure la consciència social i el 
benestar i la cura de les persones en una responsabilitat 
compartida, tenint en compte els reptes del moment. 


v Un codi ètic que respecta la justícia social, els drets hu- 
mans i les llibertats fonamentals en el marc jurídic vigent. 


v Un codi ètic participatiu, elaborat per una comissió re- 
presentativa del Claustre de la URV i compartit amb la co- 
munitat universitària, que té present totes les veus i n'atén 
les opinions, observacions, propostes i suggeriments. 


v Un codi ètic que, tot i ser un marc de referència, es com- 
plementa i concreta amb altres agents, instruments, codis 
i bones pràctiques sectorials de la URV, que s'esmenten 
al final d'aquest document i que materialitzen el compro- 
mís ètic de la URV. 


v Un codi ètic que s'acompanya amb iniciatives de divul- 
gació i formació. 

v Un codi ètic que preveu mecanismes amb garanties de 
seguiment, compliment i revisió periòdica, en el marc 
d'una política d'integritat institucional. 


ÀMBIT D'APLICACIÓ 


v Un codi ètic per a totes les persones de la Universitat. 


v Un codi ètic que guia totes les activitats de la Universitat 
i les seves relacions amb la societat, dins d'una política 
d'integritat institucional. 


v Un codi ètic inspirador per a agents externs en les seves 
relacions amb la URV: persones, institucions, empreses i 
altres entitats i organismes. 


PRINCIPIS ÈTICS INSPIRADORS 
DE LA VIDA UNIVERSITÀRIA 


Compromís social 


La URV ha de promoure la transformació social del seu en- 
torn i a escala global mitjançant la generació i la transmissió 
de coneixement, el desenvolupament cultural i la formació 
de persones amb esperit crític i reflexiu i compromeses amb 
els valors democràtics, humans i solidaris. 


Benestar i salut 


La URV es compromet a tenir cura de les persones, fomen- 
tant les condicions adients per promoure una qualitat de 
vida saludable i digna per a tota la comunitat universitària. 
La Universitat ha de procurar que les persones es cuidin, i 
també que es cuidin les unes de les altres, afavorint senti- 
ments socioemocionals de prosperitat, felicitat i satisfacció. 


Igualtat en la diversitat 


La URV ha de reconèixer la dignitat de totes les persones i 
vetllar per l'atenció a la diversitat i la igualtat d'oportunitats, 
en un marc de convivència democràtica. Tots els membres 
de la comunitat universitària han de ser tractats sense dis- 
criminació per motiu d'origen, gènere, orientació sexual, 
identitat i expressió de gènere, creences, religió, condició 
socioeconòmica, llengua, ideologia o qualsevol altra cir- 
cumstància personal o social. La Universitat ha de garantir 
el principi d'inclusió, tant en l'accessibilitat com en les me- 
sures d'adaptació curricular o del lloc de treball. 


Igualtat de gènere 


La URV ha de garantir que dones i homes tinguin les matei- 
xes possibilitats de desenvolupament personal i de partici- 
pació en la vida de la comunitat universitària. Per això els 
comportaments, aspiracions i necessitats de cadascú han de 
ser igualment considerats, valorats i afavorits. 


Integritat 


La URV ha de vetllar perquè tots els membres de la comuni- 
tat universitària actuin de manera íntegra, és a dir, desenvo- 
lupin la seva activitat amb honestedat i veracitat i estableixin 
vincles de seguretat basats en la confiança i l'honorabilitat. 


Llibertat acadèmica 


La URV ha de promoure el pensament crític i lliure sobre la 
base de la llibertat acadèmica, entesa com el dret del pro- 
fessorat i l'estudiantat a difondre lliurement els seus pensa- 
ments, idees i opinions durant l'activitat docent i d'estudi, i 
la llibertat de recerca, tot respectant el rigor científic i ètic. 


Respecte 


La URV ha de garantir un tracte correcte cap a totes les per- 
sones, respectant-ne les opinions i posicions, i ha d'usar el 
diàleg, el debat i la crítica constructiva per al manteniment 
d'una convivència cívica i pacífica. Aquest tracte respectuós 
també ha de ser present en totes les comunicacions orals i 
escrites. El respecte implica el rebuig de qualsevol manifes- 


tació de violència contra les persones, la biodiversitat i el 
patrimoni material o immaterial. 


Solidaritat 


La URV ha de promoure l'acció social de tota l'activitat uni- 
versitària, especialment a través del voluntariat i la coope- 
ració amb les persones, comunitats i institucions mitjançant 
l'empoderament per assolir una vida plena, el desenvolu- 
pament sostenible i la pau, especialment en els sectors de 
població més vulnerabilitzats. 


Sostenibilitat 


La URV ha de promoure l'equilibri del desenvolupament 
social, cultural, econòmic i ambiental per satisfer les neces- 
sitats presents de la comunitat universitària i de la societat, 
sense comprometre les de les generacions futures, tot vet- 
llant per la qualitat de vida de les persones i el seu benestar, 
així com dels altres éssers vius i els ecosistemes. 


Bon govern 


La URV ha de promoure la millora del govern i de la gestió 
de la institució al servei de l'interès general, la participació 
de la comunitat universitària en la presa de decisions i el 
desenvolupament d'iniciatives i canvis que millorin el seu 
entorn en un futur. També ha de garantir la transparència de 
la institució, la rendició de comptes, la imparcialitat, l'efec- 
tivitat i la coherència en la presa de decisions, i ha de vetllar 
per la privadesa de les dades. 

MECANISMES DE SEGUIMENT I REVISIÓ 


Claustre Universitari 


Correspon al Claustre Universitari l'aprovació, la modifica- 
ció i el seguiment del Codi ètic, així com l'impuls de les 
corresponents iniciatives que hi estan relacionades. 


Comissió d'Ètica 
El Claustre ha d'aprovar el reglament sobre la composició i 


el funcionament de la Comissió d'Ètica en la seva propera 
sessió des de l'entrada en vigor del Codi ètic de la URV. 


Són funcions de la Comissió d'Ètica: 
v Interpretar, fer el seguiment i actualitzar el Codi ètic. 


v Difondre el Codi ètic a la comunitat universitària de la 
URV, promoure i assessorar en temes relacionats amb 
l'aplicació del Codi ètic, i rebre i gestionar suggeriments 
de millora. 


v Promoure la formació i sensibilització tant entre la comu- 
nitat universitària com a la societat. 


v Vetllar pel compliment del Codi ètic i rebre i gestionar 
alertes d'incompliment formulades a través del Canal Ètic. 


v Mantenir una comunicació fluida amb la Sindicatura de 
Greuges de la URV. 


v Qualsevol altra funció que determini el seu reglament. 


Els pronunciaments de la Comissió d'Ètica tindran un caràc- 
ter vinculant. 


11: 


Fins a la seva aprovació, la Comissió d'elaboració del Codi 
ètic assumeix les funcions de la Comissió d'Ètica, així com 
l'elaboració del reglament d'aquesta. 


Canal Ètic 


Canal de comunicació de propostes, suggeriments de millo- 
ra, consultes o alertes d'incompliments del Codi ètic. Aquest 
canal ha de ser confidencial (no anònim). 


RELACIÓ AMB ALTRES CODIS O BONES PRÀCTIQUES 
SECTORIALS DE LA URV 


En aquest apartat s'esmenten els agents, els instruments, els 
codis i les bones pràctiques sectorials de la URV que han 
d'estar alineats amb el Codi ètic de la URV: 


1. Agents 

e Delegats de protecció de dades (enllaç) 
e Sindicatura de Greuges (enllaç) 

e Observatori de la Igualtat (enllaç) 


e Oficina de Compromís Social (enllaç) 


2. Estatut URV 
Estatut de la URV (en revisió) 


3. Plans d'actuació sectorials 

e III Pla d'Igualtat (enllaç) 

e — Pla Estratègic de la Tercera Missió de la URV (enllaç) 
e Pla de Medi Ambient (enllaç) 


e — Portal de la Transparència de la URV (enllaç) 


4. Normatives d'aplicació general 


e — Normativa de solidaritat i cooperació per al desenvolu- 
pament a la URV (en revisió) 


e — Normativa dels òrgans d'ètica de la recerca i la innova- 
ció (enllaç) 


e Normes de funcionament de lubilo URV (enllaç) 


5. Programes d'actuació específics 
e Carta europea de l'investigador (enllaç) 


e Codi de bones pràctiques en recerca, formació per a la 
recerca, desenvolupament i innovació de la URV (enllaç) 


e Codi de bones pràctiques per a la incorporació d'inves- 
tigadors (enllaç) 


e Compromís d'honestedat amb motiu de la COVID-19 
(maig de 2020) (enllaç) 


e Compromís ètic de l'equip de direcció (febrer de 2020) 
(enllaç) 

Guies sobre la prevenció, detecció i tractament del plagi 
en la docència (estudiants, professorat i centres i depar- 
taments) (enllaç) 


Programa de delegades i delegats (enllaç) 
Projecte "Universitat saludable i sostenible" (en procés) 


Protocol de prevenció i actuació en cas de possible as- 
setjament a personal URV o FURV en el lloc de treball 
(enllaç) 


Protocol de prevenció i actuació en l'àmbit de violències 
masclistes i contra LGTBI que afecti l'estudiantat de la 
URV (enllaç) 


Protocol d'actes de graduació i promesa de compromís 
ètic (enllaç) 


Protocol de canvi de nom per identitat de gènere per 
a persones membres de la comunitat universitària de la 
URV (enllaç) 


Protocol d'actuació en situacions emergència de l'estu- 
diantat (pendent) 

PROCÉS D'ELABORACIÓ 


Cronograma 


e Data d'inici: acord d'elaboració (Claustre Universitari), 
21 de novembre de 2019 


e Data final: acord d'aprovació (Claustre Universitari), 14 
de juliol de 2020 


e Desembre 2019 — gener 2020: constitució de la comissió 
d'elaboració i inici del procés 


e Gener-maig 2020: reunions de la comissió 


o Sessions de la comissió d'elaboració (comissió claus- 
tral i comissió tècnica): 


um. 1/2020, 31 de gener 
um. 2/2020, 28 de febrer 
um. 3/2020, 8 de maig 

mu 4/2020, 15 de maig 
um. 5/2020, 10 de juliol 

o Sessions de la comissió tècnica: 

mu. 1/2020, 7 de febrer 
um 2/2020, 21 de febrer 
mu. 3/2020, 24 de març 
um. 4/2020, 31 de març 
mu. 5/2020, 14 d'abril 

mu. 6/2020, 17 d'abril 

m 7/2020, 22 d'abril 

mu. 8/2020, 28 d'abril 

mu 9/2020, 22 de maig 
e — Juny-juliol de 2020: 


o Exposició pública de la proposta i consulta a la comu- 
nitat universitària 


o Elaboració de la proposta final de Codi ètic per part de 
la comissió 


e — juliol de 2020: 


o Aprovació, si s'escau, del Codi ètic de la URV al Claus- 
tre 


o Informació, si s'escau, del Codi ètic al Consell de Go- 
vern 


e Un cop aprovat el Codi ètic, cal elaborar: 
o Un pla de formació (obert a la comunitat universitària) 


o Un pla de comunicació i difusió 


Comissió d'elaboració 
e — Presidència: la rectora o persona en qui delegui 
e Comissió claustral: 


o 1 representant de degans i directors de centre: Maria 
Jiménez 


o 1 representant de directors de departament: Òscar Pà- 
mies 

o 1 membre del PDI per agrupació: 


O 


O 


4. Joaquín Escribano (agrupació A) 

u. Maria Bargalló (agrupació B) 

um. Ana Beatriz Hernàndez (agrupació C) 

um. Silvia de la Flor (agrupació D) 

2 membres del PAS: Samuel Garcia i Gema Duarte 


2 estudiants: Francina Segura i un no designat 


Comissió tècnica: 


O 


O 


Secretària general: Laura Roman 


Vicerectora de Relacions Institucionals, Cultura i Com- 
promís Social: Cori Camps 


Adjunta al Vicerectorat de Compromís Social: Susana 
Borràs 


Responsable de la Unitat d'Impuls a la Recerca, la In- 
novació i el Desenvolupament Territorial: Carlos Gar- 
cía 

Cap del Gabinet de la Rectora: Helena Fraga 


Responsable d'Impacte Social, Cooperació i Volunta- 
riat: Joan Fuster 


Tècnic de gestió ambiental i radioisòtops: Antoni de 
la Torre 


Copresident del Consell d'Estudiants: Albert Moragas 


INTERPRETACIÓ 


El codi ètic és orientador, obert, flexible i corregible, i exi- 
geix una interpretació constant. Està subjecte a totes les revi- 
sions necessàries amb la finalitat d'actualitzar-lo i validar-lo, 
com a eina de consulta i de guia, davant els possibles dubtes 
ètics que es derivin d'aplicar-lo. 

La Comissió d'Ètica ha de vetllar per la interpretació i l'apli- 
cació d'aquest codi, d'acord amb el que disposen la missió, 
la visió i els valors de la Universitat. 


REFERÈNCIES 


Codi de bones pràctiques en recerca de la Universitat Autò- 
noma de Barcelona. 2013 (enllaç) 


Codi ètic per a les revistes científiques de la Universitat Au- 
tònoma de Barcelona. 2017 (enllaç) 


Grup de Recerca Diversitat i Orientació de la Universitat 
Autònoma de Barcelona. Codi ètic. 2018 (enllaç) 


Codi ètic d'integritat i bones pràctiques de la Universitat de 
Barcelona. 2018 (enllaç) 


Código de Conducta Complutense. Universidad Complu- 
tense de Madrid. 2008 (enllaç) 


Codi ètic de la Universitat Oberta de Catalunya. 2017 (en- 
llaç) 

Proposta de codi ètic per a la Universitat Pompeu Fabra (en 
procés) 


Codi ètic de la Universitat de Lleida. 2006 (enllaç) 
Codi ètic de la Universitat Jaume I. 2017 (enllaç) 


Codi ètic i de bones pràctiques del personal al servei de la 
Universitat Politècnica de Catalunya i del seu estudiantat. 
2011 (enllaç) 


Codi ètic del servei públic de Catalunya. 2020 (enllaç) 


Memòria de responsabilitat social. Universitat de Barcelona. 
2017-2018 (enllaç) 


Pla Nacional de Valors. Generalitat de Catalunya. 2015 (en- 
llaç) 


Responsabilitat social universitària. Universitat Autònoma 
de Barcelona. 2020 (enllaç) 


Política de qualitat de la URV. 2020 (enllaç) 

